Terrorellenes rajtaütés Londonban, egy gyanúsítottat lövés ért - Hir Club
Kezdőlap Bűnügy Terrorellenes rajtaütés Londonban, egy gyanúsítottat lövés ért
Kertész Róbert, az MTI tudósítója jelenti: Terrorellenes rajtaütést hajtott végre csütörtök éjjel London északnyugati városrészében a Scotland Yard egy fegyveres egysége. A művelet során egy fiatal nőt lövés ért. A rendőrség pénteki tájékoztatója szerint az akció során összesen hat embert vettek őrizetbe terrorcselekmény aktív előkészítésének gyanújával.
A rendőrség nem sokkal később a délkelet-angliai Kent megyében is őrizetbe vett egy 43 éves nőt. A lövéstől megsebesült nőt, aki szintén a húszas éveiben jár, kórházba szállították, ahol rendőrségi őrizet mellett kezelik.
Basu igennel válaszolt arra az újságírói kérdésre, hogy az akcióval a rendőrség aktív terrortámadási előkészületnek vetett-e véget, de további részletekkel nem szolgált. A rendőrségi tájékoztatás szerint a csütörtök esti összehangolt művelet nincs összefüggésben azzal a néhány órával korábbi akcióval, amelyben a Scotland Yard terrorellenes ügyosztályának egyik fegyveres osztaga a londoni parlament közelében őrizetbe vett egy 27 éves férfit.
Ez utóbbi meghatározás a 2000-ben kelt terrorellenes törvény ilyen esetekre vonatkozó cikkelye. A rendőrség szerint az őrizetbe vett fiatal férfinél késeket találtak. A pénteki brit sajtó értesülései szerint a londoni muszlim közösség, illetve saját családja hívta fel a rendőrség figyelmét a brit állampolgárságú, de külföldön született férfi gyanús viselkedésére, és ekkor kezdődött megfigyelése, amely a csütörtöki elfogásához vezetett.
A helyszín közelében március 22-én egy magányos merénylő, Khalid Masood járművével nagy sebességgel a gyalogosok közé hajtott a Westminster híd járdáján, majd a parlamentnél késsel megölt egy rendőrt. A támadásnak a rendőrrel együtt öt halálos áldozata volt. A merénylőt a helyszínen agyonlőtték.
Előző cikkVirginia City az USA egyik legijesztőbb szellemjárta városa
Következő cikkÁlló gépkocsinak ütközött egy személyautó az M6-os autópályán